UDHËZUESI
për mësimdhënës
[image: A group of kids in a classroom

AI-generated content may be incorrect.]

1. [bookmark: _qm30fet07gbr]Lojëra matematike me ujë 
[bookmark: _92it7wpqy9ml]	1.1 Nga pika në pikë

	Aspektet e përgjithshme të njësisë mësimore 
Fusha e kurrikulës: Matematika 
Lënda: Matematika me lojëra 4 
Shkalla: 2
Tema: Lojëra matematike me ujë
Rezultati i të nxënit të temës: 
Gjen dhe argumenton rritjen e kufizave në vargje numerike.

	Rezultatet e të nxënit për kompetenca kryesore të shkallës : III.4
Rezultatet e fushës së kurrikulës: 2.1
Rezultatet e të nxënit për orë mësimore:
Bashkon pikat duke rritur vargu për nga pesë njësi. 
Formon figura me pika në varg rritës. 
Kriteret e suksesit : 
përcaktohen me nxënësit në klasë. 
Mjetet e konkretizimit dhe materialet mësimore:
Lapsi, libri.


Në rubrikën “Kujto” nxënësit kujtojnë vargjet, dhe emërojnë termat në vargje si termi i parë, termi i dytë, termi i tretë i vargut, etj. Ata mundohen të zbulojnë rregullat në vargjet e dhëna. Në tabelë mund të paraqitet një tjetër varg sfidues, si për shembull: 
___, 36, 72, ___, 288   
ku secili term shumëzohet me 2, për të fituar termin pasardhës të vargut.  
Nxënësit mund të ndahen në grupe dhe grupi që i gjen më shpejtë termat e vargut të prezantuar fiton raundin.  
Në rubrikën “Luaj” nxënësit lidhin me vijë pikat. Fillimisht gjejnë numrin më të vogël dhe duke numëruar me nga pesë gjejnë pikën tjetër, të cilin e lidhin me vijë. Në të dyja figurat numri më  i vogël është 5. 
Në rubrikën “Trego” secili nxënës mundohet me anën e pikave të vizatoj një figurë dhe të shënoj pikat pa i lidhur ato. Më pas, çdo dy nxënës këmbejnë librat mes vete për të zbuluar figurat që formohen kur lidhen pikat që ka paraqitur shoku / shoqja e bankës. Pikat në këto figura mund të jenë vargje që rriten për nga 7, si për shembull 1, 8, 15, etj.  


[bookmark: _a3a5423udc4i]



[bookmark: _zfzi41y2vj28]1.2. Shifra në ujë 
	Aspektet e përgjithshme të njësisë mësimore 
Fusha e kurrikulës: Matematika 
Lënda: Matematika me lojëra 4  
Shkalla: 2
Tema: Lojëra matematike me ujë
Rezultati i të nxënit të temës: 
Lexon dhe shkruan numrat deri në 10 000 ( edhe në boshtin numerik) dhe përcakton vlerën e çdo shifre.

	Rezultatet e të nxënit për kompetenca kryesore të shkallës: III.4, 8, V.2
Rezultatet e fushës së kurrikulës: 1.1
Rezultatet e të nxënit për orë mësimore:
Përcakton vlerën e njësheve, dhjetësheve, qindësheve dhe mijësheve. 
Vlerëson  përgjigjet e sakta dhe gabimet.
Kriteret e suksesit: 
përcaktohen me nxënësit në klasë. 
Mjetet e konkretizimit dhe materialet mësimore:
Balona të vogla, marker. 



Në rubrikën “Kujto” nxënësit kujtojnë vend-vlerat e shifrave: njëshe, dhjetëshe, qindëshe, mijëshe, dhjetë mijëshe. Nxënësit lidhin me shigjetë balonën e kuqe me fjalën “Dhjetëshe”, sepse numri 1 i nënvijëzuar është në vend-vlerën e dhjetësheve. 
Në rubrikën “Luaj” nxënësit udhëzohen të nënvijëzojnë shifrën e njësheve në një balonë, të dhjetësheve në balonën tjetër, të qindësheve, të mijësheve. 
Kur mësuesja thërret “Njëshet”, nxënësit përplasin balonat në tokë. Fillimisht kontrollohen nëse ka balona ku është nënvijëzuar një tjetër shifër dhe ata nxënës largohen në atë raund të lojës. Më pas numërohen balonat e pëlcitur dhe përcaktohet grupi fitues që ka më shumë balona të pëlcitur për shembull, grupi i parë 1 pikë, grupi i dytë 0 pikë. Në raundin tjetër numërohen balonat dhe përcaktohet fituesi. Pikët i shtohen raundit të kaluar. Për shembull, 2 : 0 me avantazh për grupin e parë. 












[bookmark: _eu1aat9ocx1i]1.3 Kërko dhe lexo numrin 
	Aspektet e përgjithshme të njësisë mësimore 
Fusha e kurrikulës: Matematika 
Lënda: Matematika me lojëra 4 
Shkalla: 2
Tema: Lojëra matematike në ujë
Rezultati i të nxënit të temës: 
Lexon dhe shkruan numrat deri në 10 000 ( edhe në boshtin numerik) dhe përcakton vlerën e çdo shifre.

	Rezultatet e të nxënit për kompetenca kryesore të shkallës: III. 4, 8
Rezultatet e fushës së kurrikulës: 1.1
Rezultatet e të nxënit për orë mësimore:
Lexon numrat deri në 10 000.
Ndjek udhëzimet e dhëna në libër për të gjetur numrat në enë. 
Kriteret e suksesit: 
përcaktohen me nxënësit në klasë. 
Mjetet e konkretizimit dhe materialet mësimore:
Enë qelqi, letër, marker, gotë qelqi, ngjyra uji.



Në rubrikën “Kujto” nxënësit lexojnë dhe shkruajnë me fjalë numrat e dhënë. 
Në rubrikën e “Luaj” ndahen nxënësit në grupe. Çdo grup shkruan numrat katër shifrorë në fletën e bardhë. Pasi të kenë përfunduar, vendosin enën e qelqit mbi fletë dhe e mbushin atë me ujë. Turbullojnë ujin me ngjyrat e ujit derisa numrat të mos shihen. Nxënësit përdorin gotën e qelqit për të zbuluar numrat që janë fshehur nën ujë.
Një anëtar i grupit lexon një numër, ndërsa të tjerët kontrollojnë saktësinë e tij.
Kur një numër lexohet saktë, ai shënohet në fletën e grupeve dhe vendoset një shenjë ✔️.
Në rubrikën “Trego” ndiqen udhëzimet e dhëna në libër. 
[bookmark: _h6fkb6ycn2sy][image: ][image: ]
[bookmark: _ie3b9xaju8z7]1.4 Formo dhe krahaso 
	Aspektet e përgjithshme të njësisë mësimore 
Fusha e kurrikulës: Matematika 
Lënda: Matematika me lojëra 4 
Shkalla: 2
Tema: Lojëra matematike me ujë 
Rezultati i të nxënit të temës: 
Krahason numrat katër shifrorë , gjen paraardhësin/pasardhësin e këtyre numrave dhe rrumbullakos numra të plotë në dhjetëshen, qindëshen dhe mijëshen më të afërt.

	Rezultatet e të nxënit për kompetenca kryesore të shkallës : II.4, III.4,5
Rezultatet e fushës së kurrikulës: 1.1
Rezultatet e të nxënit për orë mësimore:
Formon numra pese shifrorë me anën e rrotullimit të zarit.
Lexon numrat e fituar. 
Krahason numrat pesë shifrorë.
Kriteret e suksesit: 
përcaktohen me nxënësit në klasë. 
Mjetet e konkretizimit dhe materialet mësimore:
Zari.



Në rubrikën “Kujto” nxënësit arsyetojnë shprehjet matematika të formuara dhe vlerësohet saktësia e tyre. Diskutohen mundësitë tjera që plotësojnë jobarazimet. 
Në rastin e parë të dhënë, shifra e qindësheve në numrin e parë mund të jetë çfarëdo, nëse shifra e mijësheve në numrin e dytë është më e vogël se 4. Në të kundërt, nëse shifra e mijësheve në numrin e dytë është 4 atëherë shifra e qindësheve në numrin e parë nuk mund të jetë më e vogël se 5. 
Në rubrikën “Luaj” zbatohen udhëzimet e dhëna në libër. Loja zhvillohet në çifte. Njëri lojtar hedh zarin 5 herë dhe mban shënim në fletore numrat që bien në zar. Me ata pesë numra, lojtari që ka hedhur zarin, formon numrin më të madh të mundshëm pesë shifrorë, të cilin e shënon më poshtë. Zari kalon te lojtari tjetër, i cili përsëritë hapat e lojës. Më pas krahasohen numrat e dhënë. Lojtari që ka formuar numrin më të madh fiton një pikë. Nëse anëtari tjetër gjen një numër edhe më të madh, merr gjithashtu një pikë. Hapat përsëriten.
Në rubrikën “Trego” nxënësit zbatojnë udhëzimet e dhëna ne libër.
  







[bookmark: _1qurv5cuq54w]1.5 Rrumbullakimi në parkun ujor
	Aspektet e përgjithshme të njësisë mësimore 
Fusha e kurrikulës: Matematika 
Lënda: Matematika me lojëra 4 
Shkalla: 2
Tema: Lojëra matematike me ujë
Rezultati i të nxënit të temës: 
Krahason numrat katër shifrorë; gjen paraardhësin/pasardhësin e këtyre numrave dhe rrumbullakos numra të plotë në 10, 100 dhe 1000 më të afërt.

	Rezultatet e të nxënit për kompetenca kryesore të shkallës: III.4, V.8 
Rezultatet e fushës së kurrikulës: 1.3, 1.4
Rezultatet e të nxënit për orë mësimore:
Rrumbullakon numrat në dhjetëshen më të afërt.
Rrumbullakon numrat në qindëshen më të afërt. 
Rrumbullakon numrat në mijëshen më të afërt.
Kriteret e suksesit: 
përcaktohen me nxënësit në klasë. 
Mjetet e konkretizimit dhe materialet mësimore:
Zari



Në rubrikën “Kujto” nxënësit rikujtojnë rrumbullakimin e numrave në dhjetëshe, qindëshe dhe mijëshen më të afërt. 
Në rubrikën “Luaj”, zhvillohet loja sipas udhëzimeve të dhëna në libër. Për ndryshime, loja mund të fillojë nëse njërit anëtar i bie numri gjashtë, apo secili të filloj lojën duke vendosur guralecin në fushën fillo, pa rënë numri gjashtë. Në rastin kur guraleci bie në fushën ku ndodhet rrëshqitësja, atëherë lojtari kthehet pas në lojë dhe është me larg fitores, ndërkaq kur guraleci bie në fushë që ka shkallë, ato shërbejnë vetëm për tu ngjitur në fushë më lartë dhe gjithmonë ndihmojnë lojtarin për ta dërguar më pranë fitores. 
Në rubrikën “Trego” secili nxënës mund të shkruaj cilindo numër që ka rrumbullakuar gjatë lojës dhe të shënoj rrumbullakimin e tij në shifrën e caktuar.











[bookmark: _rpmn1v8vh3qm]1.6 Mbledhja dhe zbritja e numrave 
	Aspektet e përgjithshme të njësisë mësimore 
Fusha e kurrikulës: Matematika 
Lënda: Matematika me lojëra 4  
Shkalla: 2
Tema: Lojëra matematike me ujë
Rezultati i të nxënit të temës: 
Kryen veprimet  aritmetike me numra natyrorë (gjen shumën dhe ndryshimin e numrave deri në 10000).

	Rezultatet e të nxënit për kompetenca kryesore të shkallës: II.4,5
Rezultatet e fushës së kurrikulës: 6.2
Rezultatet e të nxënit për orë mësimore:
Mbledh numrat natyrorë.
Zbret numrat natyrorë.
Zbaton rregullat dhe udhëzimet e lojës.
Kriteret e suksesit: 
përcaktohen me nxënësit në klasë. 
Mjetet e konkretizimit dhe materialet mësimore:
Gërshërë, një guralec (shënjues), një zar, fletë të bardhë, fletëzat në fund të librit.



Në rubrikën “Kujto” nxënësit rikujtojnë mbledhjen dhe zbritjen e numrave natyrorë. 
Në rubrikën “Luaj” ndiqen udhëzimet duke përdorur materialet e dhëna. Çdo grup fillon lojën duke zgjedhur një anëtar që tërheq një fletë nga grumbulli dhe e krahason me numrin që del nga zaret. Nxënësit përpiqen të bëjnë mbledhjen ose zbritjen e numrave për të vazhduar lojën.
Nxënësit përdorin guralecin për të lëvizur në tabelë dhe ndjekin rregullat e lojës siç janë përshkruar. Kjo lojë mund të luhet më shumë se një orë mësimore, varësisht nga niveli i nxënësve. Priten me gërshërë fletët në fund të librit. Nëse loja luhet më shpesh, mund të përdoren fletë të bardha A4 dhe të shënohen në to numra të tjerë. 













[bookmark: _z4jgf3j127bv]1.7 Numëro më shpejt, duke shumëzuar 
	Aspektet e përgjithshme të njësisë mësimore 
Fusha e kurrikulës: Matematika 
Lënda: Matematika me lojëra 4 
Shkalla: 2
Tema: Lojëra matematike me ujë
Rezultati i të nxënit të temës: 
Kryen veprimet aritmetike me numra natyrorë. 

	Rezultatet e të nxënit për kompetenca kryesore të shkallës: II.7, III.5
Rezultatet e fushës së kurrikulës: 3.3
Rezultatet e të nxënit për orë mësimore:
Kryen shumëzime të numrave natyrorë.
Vlerëson shumëzimin si veprim të mbledhjes së përsëritur.  
Kriteret e suksesit: 
përcaktohen me nxënësit në klasë. 
Mjetet e konkretizimit dhe materialet mësimore:
Fletore, guralec.



Në rubrikën “Kujto” nxënësit plotësojnë elementet që mungojnë Do të vizatojnë pika uji nëpër grupe, apo do të shkruajnë barazimet që mungojnë. Në rastin e parë 3 x 2 = 6. Në rastin e dytë vizatohen katër pika uji. Në rastin e tretë, duke u bazuar në barazimin e dhënë do të vizatohen pesë grupe me nga katër pika uji, apo për shkak të vetisë komutative te shumëzimi i numrave natyrorë, katër grupe me nga pesë pika uji. Kështu nxënësit diskutojnë që në vend të numërimit të të gjitha pikave, ata mund të numërojnë më shpejt duke shumëzuar numrin e grupeve me numrin e pikave që ka secili grup.  
Në rubrikën “Luaj” ndiqen udhëzimet e dhëna në libër. Fletorja në rastin e kësaj loje shërben si mjet për të fituar të drejtën e përgjigjes, dhe mund të zëvendësohet me mjete tjera. 
Në rubrikën “Trego” nxënësit plotësojnë në libër, duke shënuar në barazime prodhimet e dhëna me anën e figurave. 













[bookmark: _cklijmds03lr]1.8 Spërkat me ujë herësin 
	Aspektet e përgjithshme të njësisë mësimore 
Fusha e kurrikulës: Matematika 
Lënda: Matematika me lojëra 4 
Shkalla: 2
Tema: Lojëra matematike me ujë
Rezultati i të nxënit të temës: 
Kryen veprimet aritmetike me numra natyrorë .
Gjen prodhimin dhe herësin (edhe me mbetje) e numrave tre shifrorë dhe katër shifrorë me numra një shifrorë.

	Rezultatet e të nxënit për kompetenca kryesore të shkallës : III.7,8, V.2
Rezultatet e fushës së kurrikulës: 3.3
Rezultatet e të nxënit për orë mësimore:
Gjen herësin e dy numrave natyrorë.
Zbaton pjesëtimin e numrave për të fituar lojën. 
Kriteret e suksesit: 
përcaktohen me nxënësit në klasë. 
Mjetet e konkretizimit dhe materialet mësimore:
Shishe me spërkatje të mbushura me ujë (lodër uji, shiringë mjekësore, shishe për pastrimin e xhamave me spërkatje të ujit),  kartonë cilindrikë, apo gota plastike, markerë. 



Në rubrikën “Kujto” lidhen me shigjetë pjesëtimi dhe herësi përkatës. 
Në rubrikën “Luaj” nxënësit do të zhvillojnë aktivitetin në oborr, duke shënuar në gotat e tyre numrat nga 1 deri në 10 dhe duke i renditur ato mbi banka. 
Sqarim! Loja mund të zhvillohet në disa mënyra varësisht nga mundësitë dhe hapësira në oborr. Nëse është e pamundur që secili nxënës të ketë nga 10 gota dhe hapësirë për t’i radhitur ato, atëherë loja mund të luhet duke u ndarë në dy grupe dhe duke shfrytëzuar dy hapësira për të renditur nga 10 gota. Kur nxënësit dëgjojnë pjesëtuesin dhe të pjesëtueshmin p.sh. 30 : 6, ata spërkasin numrin 5, sepse 30 : 6 = 5. Kështu, varësisht saktësisë në rrëzimin e gotave nxënësi fiton një pikë dhe ato pikë mund t’i shkojnë grupit (nëse loja zhvillohet në grupe). 
Sqarim: spërkatësit mund të jenë revole uji, spërkatës xhamash, shiringë, etj. 









[bookmark: _h8oq0fe1umji]1.9 Mbetjet nga thesari 
	Aspektet e përgjithshme të njësisë mësimore 
Fusha e kurrikulës: Matematika 
Lënda: Matematika me lojëra 4 
Shkalla: 2
Tema: Lojëra matematike në ujë 
Rezultati i të nxënit të temës: 
Kryen veprimet aritmetike me numra natyrorë.
Gjen prodhimin dhe herësin (edhe me mbetje) e numrave tre shifrorë dhe katër shifrorë me numra një shifrorë.

	Rezultatet e të nxënit për kompetenca kryesore të shkallës: II.4,7
Rezultatet e fushës së kurrikulës: 5.1
Rezultatet e të nxënit për orë mësimore:
Gjen herësin dhe mbetjen e dy numrave.
Kriteret e suksesit: 
përcaktohen me nxënësit në klasë.
Mjetet e konkretizimit dhe materialet mësimore:
Letër transparente e kuzhinës, pika uji, ngjyra të verdhë të ujit, shkop/pipëz  (shkop dhëmbësh, shkop i hollë), libri. 



Në rubrikën “Kujto” nxënësit plotësojnë thesaret. Në rastin e parë shënojnë numrin gjashtë  dhe ngjyrosin dy rrathë. Sepse herësi i pjesëtimit 38 : 6 është 6 dhe mbetja është 2. 
Në rubrikën “Luaj” pritet fleta në fund të librit dhe mbi të ngjitet me ngjitës fleta transparente e kuzhinës. [image: ]
Në rrathët e zbrazët, me ndihmën e pipëzës hidhet nga një pikë ujë të ngjyrosur me të verdhë që t’i përngjaj arit në thesare. Pasi të njehsohet herësi dhe te gjendet mbetja, me pipëz/shkop tërhiqni pikat nga rrathët sipër në fletë deri te rrathët pranë thesareve. Brenda në thesare mbushen aq pika sa është herësi, jashtë thesareve mbushen aq pika sa është mbetja. 
Kur përfundon loja, shënohen 9 shprehje pjesëtimi të reja në tabelë ashtu që nxënësi të luaj përsëri, duke kryer pjesëtimin. 
Rubrika “Trego” ngjallë diskutim nëse ekziston vetëm një zgjidhje. Diskutohen të gjitha zgjidhjet. Disa prej të cilave mund të jenë 23 : 4 = 5 mbetja 3, 31 : 7 = 4 mbetja 3.  







[bookmark: _hc888usdv61p]1.10 Kubi me mjete lundrimi
	Aspektet e përgjithshme të njësisë mësimore 
Fusha e kurrikulës: Matematika 
Lënda: Matematika me lojëra 4 
Shkalla: 2
Tema: Lojëra matematike me ujë 
Rezultati i të nxënit të temës: 
Parashikon mundësinë (me dallime të vogla).

	Rezultatet e të nxënit për kompetenca kryesore të shkallës: III.1
Rezultatet e fushës së kurrikulës: 3.6, 7.1
Rezultatet e të nxënit për orë mësimore:
Vlerëson  mundësinë e barabartë për të rënë cilido numër gjatë hedhjes së zarit.
Kriteret e suksesit: 
përcaktohen me nxënësit në klasë. 
Mjetet e konkretizimit dhe materialet mësimore:
Gërshërët, ngjitësi, fleta në fund të librit.



Në rubrikën “Kujto” nxënësit përgjigjen në pyetjet e dhëna. 
Në rubrikën “Luaj” ata bazohen në udhëzimet e dhëna. Presin fletën për ndërtimin e kubit, palosin dhe formojnë kubin me ndihmën e ngjitësit. Sa herë që hedhin zarin ngjyrosin një kutizë. 
Kur ngjyroset numri 15 te cilido mjet lundrimi nxënësi ndal rrotullimin e zarit. 
Në rubrikën “Trego” përpos pyetjeve të paraqitura në libër, mund të shtrohen edhe pyetjet “Po për shokun/shoqen, cili mjet ka gjasë më të madhe të qëllojë në zar?”, “A mund të themi që të gjitha mjetet e lundrimit kanë gjasë të barabartë?”



















[bookmark: _mawtzuhzj3fk]1.11 Ku ka më pak, e ku më shumë ujë 
	Aspektet e përgjithshme të njësisë mësimore 
Fusha e kurrikulës: Matematika 
Lënda: Matematika me lojëra 4 
Shkalla: 2
Tema: Lojëra matematike me ujë
Rezultati i të nxënit të temës: 
Përdor litrin dhe nënfishat e litrit si njësi për matjen e lëngjeve.

	Rezultatet e të nxënit për kompetenca kryesore të shkallës: II.4,8
Rezultatet e fushës së kurrikulës: 3.1, 3.6
Rezultatet e të nxënit për orë mësimore:
Krahason ambalazhet e ndryshme për nga vëllimi i tyre duke përdorur litrin si njësi për matjen e vëllimit. 
Përdor nënfishat e litrit për të përcaktuar sasinë e lëngjeve në ambalazhe të ndryshme. 
Kriteret e suksesit: 
përcaktohen me nxënësit në klasë. 
Mjetet e konkretizimit dhe materialet mësimore:
Ambalazhe të ujit, ngjitës, letra, hamer, marker. 



Në rubrikën “Kujto” nxënësit shkruajnë në fletore njësitë për matjen e vëllimit, duke i rikujtuar ato.  Në rubrikën “Luaj” në orën e parë, nxënësit sjellin nga shtëpia ambalazhe me vëllime të ndryshme dhe vazhdojnë kërkimet në klasë dhe jashtë saj për ambalazhe të tjera. Nëse në ambalazhe nuk është i shënuar vëllimi i tyre, atëherë nxënësit gjejnë vëllimin e tyre, duke përdorur ambalazhet tjera, duke zbrazur ujin në to për të gjetur përafërsisht sa ml ka. Nëse ka kohë, secili nxënës mund të shkojë në bankën e shokut/shoqes për bashkëpunuar për hamendësimin dhe gjetjen e vëllimeve të ambalazheve. 
Në orën e dytë veprohet sipas udhëzimeve të dhëna në libër. 
Në rubrikën “Trego” nxënësit mbledhin vëllimet e të gjitha ambalazheve të vendosura në hamer. 
[bookmark: _3vi3joxcd1cu]









[bookmark: _jnib2ekffecb]1.11 Akuariumi i kursimeve 
	Aspektet e përgjithshme të njësisë mësimore 
Fusha e kurrikulës: Matematika 
Lënda: Matematika me lojëra 4 
Shkalla: 2
Tema: Lojëra matematike me ujë
Rezultati i të nxënit të temës: 
Mbledh, zbret, shumëzon dhe pjesëton paratë.

	Rezultatet e të nxënit për kompetenca kryesore të shkallës: V.8
Rezultatet e fushës së kurrikulës: 1.2, 3.6
Rezultatet e të nxënit për orë mësimore:
Kryen veprimet aritmetike duke përdorur paratë.
Kriteret e suksesit: 
përcaktohen me nxënësit në klasë. 
Mjetet e konkretizimit dhe materialet mësimore:
Kavanoz, fleta të bardha, ngjyra.



Në rubrikën “Kujto” nxënësit zgjidhin problemin matematikor. 
7 + 3 = 10   apo në formën e ekuacionit  x – 3 = 7 → x = 7 + 3  → x = 10. 
Në rubrikën “Luaj” nxënësit fillimisht krijojnë paratë e tyre më simbolet dhe ngjyrat që duan. Paratë duhet të shprehen me numra natyrorë. Nxënësit shprehin kreativitetin e tyre duke krijuar paratë me dizajne sipas imagjinatës së tyre. 
Paratë e krijuara futen ne kavanoz dhe krahasojnë sasinë e parave të kursyera me shokun/ shoqen e bankës. Kush ka kursyer më shumë e kush më pak? Gjejnë shumën e përbashkët të parave mes vete si dhe ndryshimin e tyre. Nëse dy apo më shumë shokë / shoqe kanë numër të njëjtë të parave të “kursyera”, ata përdorin shumëzimin për të gjetur shumat e përbashkëta të parave.
Në rubrikën “Trego” nxënësit përgjigjen në pyetjet e dhëna. 






[bookmark: _jv4odr5vy7hd]

2. [bookmark: _iz72z1sxdwdm]Lojëra matematike me ajër
[bookmark: _e0u0w1hdnqkt]2.1 Shuma dhe ndryshimi në balona 
	Aspektet e përgjithshme të njësisë mësimore 
Fusha e kurrikulës: Matematika 
Lënda: Matematika me lojëra 4 
Shkalla: 2
Tema: lojëra matematike me ajër
Rezultati i të nxënit të temës: 
Arsyeton varshmërinë e numrave nga mbledhorët, i zbritshmi, zbritësi, faktorët, i pjesëtueshmi dhe pjesëtuesi si dhe gjen pandryshueshmërinë e vlerës së shprehjes.

	Rezultatet e të nxënit për kompetenca kryesore të shkallës : III.1, 4
Rezultatet e fushës së kurrikulës: 1.4, 2.2, 3.3
Rezultatet e të nxënit për orë mësimore:
Gjen shumën e tre mbledhorëve.
Zbërthen një numër në mbledhorë.
Kriteret e suksesit: 
përcaktohen me nxënësit në klasë. 
Mjetet e konkretizimit dhe materialet mësimore:
Një balonë për secilin nxënës, marker. 



Në rubrikën “Trego” shënohen mbledhorët e kërkuar. Shembull: 1000 + 450 + 8. 
Në rubrikën “Luaj” ndiqen udhëzimet e dhëna në libër. Nxënësve mund tu lexohen numrat në vijim 1548, 2154, 1365 apo çfarëdo numra tjerë. Pastaj njërin prej tyre, të zbërthyer në tre mbledhorë, mësuesja / mësuesi e shënon në tabelë: 1000+500+48 apo 2100+50+4 apo 1100+260+5. Me rëndësi është që mësuesja / mësuesi të sigurohet që shuma që ndodhet në tabelë, jep sigurte njërin nga numrat që ndodhen në balona. Mbledhorët është mirë të jenë të tillë që nxënësit mund ta gjejnë shumën në mendje. 
E njëjta lojë mund të zhvillohet me ndryshim. 
Në rubrikën “Trego” nxënësit ndjekin udhëzimet e dhëna. 









[bookmark: _r69b2dit4n35]
2.2 Mbulo balonat	

	Aspektet e përgjithshme të njësisë mësimore 
Fusha e kurrikulës: Matematika 
Lënda: Matematika me lojëra 4  
Shkalla: 2
Tema: Lojëra matematike me ajër
Rezultati i të nxënit të temës: 
Zgjidh probleme që përfshijnë veprime aritmetike, duke përdorur një shumëllojshmëri të strategjive mendore.

	Rezultatet e të nxënit për kompetenca kryesore të shkallës: III.5
Rezultatet e fushës së kurrikulës: 2.1, 2.4
Rezultatet e të nxënit për orë mësimore:
Kryen veprime aritmetike sipas radhës së veprimeve.
Kriteret e suksesit: 
përcaktohen me nxënësit në klasë 
Mjetet e konkretizimit dhe materialet mësimore:
Për një çift nxënësish: një zar, dy guralecë, fletëza rrethore më ngjyrë të kaltër dhe të kuqe (përafërsisht nga 12 për secilin nxënës, duke marrë parasysh që njëri anëtar i dyshes ka fletëza të kuqe, tjetri të kaltra). 



Në rubrikën “Kujto”, nxënësit kryejnë veprimet në shprehjet e dhëna, duke pasur parasysh radhën e veprimeve. 
Në rubrikën “Luaj” nxënësit ndjekin udhëzimet e dhëna në libër për të luajtur lojën. Loja zhvillohet në çifte. Njëri lojtar zgjedh njërën ngjyrë të fletëzave dhe lojtari tjetër zgjedh tjetrën. Lojën e fillon lojtari të cilit i bie numri 6 në zarin e hedhur. Pas rënies së numrit 6, lojtari hedh përsëri zarin dhe lëviz guralecin për aq fusha, sa tregon numri në zarin e hedhur. Lojtari njehson shprehjen në fushën ku ndodhet guraleci. Pastaj, kërkon zgjidhjen nëpër rrathët e dhënë. Mbulon rrethin që ka zgjidhjen, me një fletëz me ngjyrën e vet. Në rast se guraleci ndalon në një fushë, ku ndodhet shprehja që zgjidhjen e ka në ndonjë nga rrathët e mbuluar, atëherë radha i kalon lojtarit tjetër. Fitues është lojtari, që me ngjyrën e vet ka mbuluar më shumë rrathë. Rregullat e lojës mund të modifikohen. Për shembull, lojtarët jo domosdoshmërish mund të fillojnë lojën pasi të bie numri gjashtë në zar. Ata mund të vendosin guralecët e tyre në fushën Fillo pa rënë numri gjashtë. 
Në rubrikën “Trego” plotësohen rubrikat e zbrazëta. 






[bookmark: _6648i6mso9wr]2.3 Veprimet e njëkohshme 
	Aspektet e përgjithshme të njësisë mësimore 
Fusha e kurrikulës: Matematika 
Lënda: Matematika me lojëra 4 
Shkalla: 2
Tema: Lojëra matematike me ujë
Rezultati i të nxënit të temës: 
Zgjidh probleme që përfshijnë veprime aritmetike, duke përdorur një shumëllojshmëri të strategjive mendore.

	Rezultatet e të nxënit për kompetenca kryesore të shkallës : III.5
Rezultatet e fushës së kurrikulës: 1.4, 1.5 
Rezultatet e të nxënit për orë mësimore:
Shumëzon numrat dy dhe tre shifrorë mes vete.
Kryen veprime të njëkohshme.
Identifikon vështirësitë gjatë kryerjes së veprimeve të njëkohshme. 
Kriteret e suksesit: 
përcaktohen me nxënësit në klasë. 
Mjetet e konkretizimit dhe materialet mësimore:
Një balonë për secilin nxënës, pe me gjatësi 1m. 



Në rubrikën “Kujto” nxënësit kryejnë njëkohësisht dy veprimet e kërkuara. 
Në rubrikën “Luaj” ata ndjekin udhëzimet e librit. Përderisa një nxënës është në tabelë të tjerët e kryejnë shumëzimin në bankë duke mbajtur balonat e tyre në lëvizje. 
Në rubrikën “Trego” hapet diskutimi nëse kanë hasur vështirësi në kryerjen e dy veprimeve njëkohësisht. 




















2.4 Aeroplanët 
	Aspektet e përgjithshme të njësisë mësimore 
Fusha e kurrikulës: Matematika 
Lënda: Matematika me lojëra 4 
Shkalla: 2
Tema: Lojëra matematike me ujë
Rezultati i të nxënit të temës: 
Shndërron njësitë e matjes në nënfisha e shumëfisha të tyre.

	Rezultatet e të nxënit për kompetenca kryesore të shkallës: III.8, VI.2
Rezultatet e fushës së kurrikulës: 3.1, 7.1
Rezultatet e të nxënit për orë mësimore:
Ndjek udhëzimet për të formuar një aeroplan prej letre.
Kryen veprime aritmetike me njësite matëse të gjatësisë.
Kriteret e suksesit: 
përcaktohen me nxënësit në klasë. 
Mjetet e konkretizimit dhe materialet mësimore:
Fletë të bardha, ngjitës apo shënjues në dysheme. 



Në rubrikën “Kujto” nxënësit kryejnë shndërrimin e njësive. 
Në rubrikën “Luaj” ndiqen udhëzimet e dhëna në libër për të luajtur lojën. Klasa ndahet në dy grupe. Secili nxënës formon aeroplanin e vet prej letre, duke ndjekur udhëzimet e dhëna. Mund të ndiqen video të ndryshme për të palosur aeroplanët ndryshe nga udhëzimet e dhëna në libër. Bankat dhe karriget skajohen për të krijuar hapësirë në klasë. Shënjohet vija e gjuajtjes pranë dërrasës së zezë dhe ne fleta shënohen distancat (disa në kilometra, disa në metra): 1000 m, 350 m, 900 m, 1 km, 2 km, 200 m, 500 m etj. Një anëtar prej secilit grup nis aeroplanin nga vija e gjuajtjes. Në tabelë shënohen distancat që figurojnë në aeroplanë. Mblidhen kilometrat dhe metrat e kaluara dhe konvertohen të gjitha në metra. Grupet marrin pikët si në vijim: 2 pikë, nëse shndërrimi behet saktë dhe aeroplani fluturon më larg se ai i grupit tjetër. 1 pikë, nëse shndërrimi bëhet saktë.  0 pikë, nëse shndërrimi nuk bëhet saktë, pavarësisht largësisë së fluturimit. 
Në rubrikën “Trego” nxënësit mbledhin të gjitha metrat e kaluara nga secili anëtarë dhe më pas duke pjesëtuar i konvertojnë në kilometra të plotë dhe metra të mbetura (nëse ka mbetje). 










[bookmark: _m7y5m8ax2z1o]2.5 Qëndrimi i aeroplanëve në ajër
	Aspektet e përgjithshme të njësisë mësimore 
Fusha e kurrikulës: Matematika 
Lënda: Matematika me lojëra 4 
Shkalla: 2
Tema: Lojëra matematike me ujë
Rezultati i të nxënit të temës: 
Shndërron njësitë e matjes në nënfisha dhe shumëfisha të tyre.

	Rezultatet e të nxënit për kompetenca kryesore të shkallës : II.5
Rezultatet e fushës së kurrikulës: 3.5, 3.6
Rezultatet e të nxënit për orë mësimore:
Përdor kohëmatësin për të matur qëndrimin e aeroplanëve në ajër.
Kryen veprime aritmetike me sekonda.
Shndërron sekondat në minuta.
Kriteret e suksesit: 
përcaktohen me nxënësit në klasë.. 
Mjetet e konkretizimit dhe materialet mësimore:
Fletë të bardha, kohëmatës me sekonda.



Në rubrikën “Kujto” nxënësit fillimisht rikujtojnë shndërrimin e njësive për matjen e kohës. 
Në rubrikën “Luaj” ndiqen udhëzimet e dhëna në libër për të luajtur lojën. Loja mund të zhvillohet brenda në klasë, apo jashtë. Klasa ndahet në dy grupe. Formohen aeroplanët prej letrës. Nga një anëtarë i secilit grup nis aeroplanin dhe mësuesja mat kohën me kohëmatës nga momenti i nisjes deri në rënien e secilit aeroplanit. Në fund, fiton grupi që arrin të shndërrojë totalin e sekondave të fluturimit të aeroplanëve në minuta dhe sekonda. Nëse dy grupet kryejnë shndërrimin saktësisht, atëherë fitues është grupi, aeroplanët e të cilit kanë qëndruar më gjatë në ajër.
Në rubrikën “Trego” nxënësit përmes pjesëtimit shndërrojnë sekondat në minuta. 
Udhëzim që aeroplanet të qëndrojnë me gjatë në ajër, ndiqni udhëzimet në youtube duke kërkuar “How to fold a paper airplane that flies far”. 
Vegëza: https://www.youtube.com/watch?v=veyZNyurlwU. 











[bookmark: _bqjp1s382yz9]2.6 Krimbi prej letre 
	Aspektet e përgjithshme të njësisë mësimore 
Fusha e kurrikulës: Matematika 
Lënda: Matematika me lojëra 4 
Shkalla: 2
Tema: Lojëra matematike me ajër
Rezultati i të nxënit të temës: 
Zgjedh dhe arsyeton njësinë standarde më të përshtatshme për të matur gjatësitë si dhe gjen perimetrin e figurave.

	Rezultatet e të nxënit për kompetenca kryesore të shkallës: II.5
Rezultatet e fushës së kurrikulës: 1.2, 3.2
Rezultatet e të nxënit për orë mësimore:
Kryen matjet e nevojshme për të formuar krimbin prej letre.
Gjen prerjen e bashkësive
Kriteret e suksesit: 
përcaktohen me nxënësit në klasë. 
Mjetet e konkretizimit dhe materialet mësimore:
gërshërë, një pipëz plastike për lëngje, fletëzat në fund të librit, ngjyrat.



[image: ]Në rubrikën “Kujto” nxënësit kujtojnë veprimin e prerjes së dy bashkësive. Në këtë rast trekëndëshi i gjelbër i takon prerjes së dy bashkësive dhe vendoset në mes të diagramit të Venit. 
Në rubrikën “Luaj” ndiqen udhëzimet e dhëna në libër për lojën. Priten me gërshërë fletëzat e dhëna në faqen 61.  
Për të formuar krimbin prej letre mund të shihni hap pas hapi video nga youtube duke kërkuar “Caterpillar Straw Race Craft”. Vegëza: 
https://www.youtube.com/watch?v=_RkJIxUPbMI
Në rubrikën “Trego” nxënësi vizaton zgjidhjet nga fletushkat apo i shënon ato në formë simbolike. 












[bookmark: _7e6igfu406p5]2.7 Vakuum deri në rrjetin koordinativ 	
	Aspektet e përgjithshme të njësisë mësimore 
Fusha e kurrikules: Matematika Lënda: Matematika me lojëra 4 Shkalla: 2
Tema: Lojëra matematike me ujë 
Rezultati i të nxënit të temës: 
Lexon koordinatat nga rrjeti koordinativ  dhe vendos koordinatat e caktuara në rrjet.
Përcakton vendndodhjen e objekteve bazuar në rrjetin koordinativ.

	Rezultatet e të nxënit për kompetenca kryesore të shkallës: II.7, III.4
Rezultatet e fushës së kurrikulës: 3.4, 3.6
Rezultatet e të nxënit për orë mësimore:
Vendos fletëzat rrethore në koordinata.
Përcakton pozitën e pikave në rrjetin koordinativ. 
Kriteret e suksesit: 
Përcaktohen me nxënësit në klasë 
Mjetet e konkretizimit dhe materialet mësimore:
pipëz plastike për lëngje, fletëza rrethore, fleta në fund të librit



Në rubrikën “Kujto” nxënësit gjejnë koordinatat e pikave të paraqitura në rrjet dhe i shënojnë ato në libër. 
Në rubrikën “Luaj” nxënësit fillimisht presin me gërshërë rrjetin koordinativ në faqen 62 dhe luajnë sipas udhëzimeve të dhëna në libër. Një rrjet koordinativ vendoset në mes të çiftit të nxënësve. Në rast se rrjeti koordinativ i dhënë në libër nuk është i përshtatshëm për nxënësit, mund të punohet një në fletë të bardhë A4. Po ashtu, priten me gërshërë disa fletëza rrethore me rreze 0.5 -1 cm. 
Në rubrikën “Trego” nxënësit shënojnë koordinatat e pikave të vendosura në rrjetin koordnativ me sukses. 













3. [bookmark: _rx4v9c3lbfyw][bookmark: _hqjkr0y6t29h]Lojëra matematike me tokë
[bookmark: _pmbffbrki9ok]3.1 Gara për tokë - pjesa I 
	Aspektet e përgjithshme të njësisë mësimore 
Fusha e kurrikules: Matematika Lënda: Matematika me lojëra 4 Shkalla: 2
Tema: Lojëra matematike me ujë
Rezultati i të nxënit të temës: 
Përdorë formula për gjetjen e perimetrit dhe syprinës së katrorit dhe drejtkëndëshit.

	Rezultatet e të nxënit për kompetenca kryesore të shkallës: V.8, VI.2
Rezultatet e fushës së kurrikulës: 2.4, 3.2
Rezultatet e të nxënit për orë mësimore:
Gjen pikat e dysheve të renditura në sistem koordinativ.
Njehson perimetrin e drejtkëndëshave. 
Kriteret e suksesit: 
përcaktohen me nxënësit në klasë. 
Mjetet e konkretizimit dhe materialet mësimore: fletëzat në pjesën e poshtme të faqes 63 të librit, nga dy lapsa me ngjyra të ndryshme për secilin çift.



Në rubrikën “Kujto” nxënësit shfrytëzojnë katrorët e rrjetit për të matur sa njësi është gjatësia e brinjëve të figurave dhe më pas gjejnë perimetrin e tyre. 
[image: ]Në rubrikën “Luaj” luhet sipas udhëzimeve të dhëna në libër. Secili nxënës pret me gërshërë fletëzat e dhëna në faqen 63. Nxënësit i grumbullojnë ato dhe tërheqin nga një letër njëri pas tjetrit.  Koordinatat të cilat ndodhet në këto fleta nxënësit do t’i shfrytëzojnë për të fituar një drejtkëndësh në rrjetën koordinativ. 
Sqarim: Nëse ndodhë që njëri nxënës të tërheq një letër që nxënësi tjetër e ka tërhequr më parë, atëherë radha kalon të lojtari tjetër, për arsye se “toka” në hartë tashmë është e zënë. 
Në rubrikën “Trego” nxënësit përgjigjen në pyetjet e dhëna. 








[bookmark: _19ac5xg7bnoi]3.3 Krahaso syprinat 
	Aspektet e përgjithshme të njësisë mësimore 
Fusha e kurrikulës: Matematika 
Lënda: Matematika me lojëra 4 
Shkalla: 2
Tema: Lojëra matematike me ujë
Rezultati i të nxënit të temës: 
Përdor formula për gjetjen e perimetrit dhe syprinës së katrorit dhe drejtkëndëshit.

	Rezultatet e të nxënit për kompetenca kryesore të shkallës: V.8
Rezultatet e fushës së kurrikulës: 2.1, 3.2
Rezultatet e të nxënit për orë mësimore:
Njehson syprinën e drejtkëndëshave. 
Kriteret e suksesit: 
përcaktohen me nxënësit në klasë. 
Mjetet e konkretizimit dhe materialet mësimore:
Fletët për prerje në fund të librit, libri, gërshërë. 



Në rubrikën “Trego” nxënësit gjejnë syprinat e figurave duke numëruar katrorët që përbëjnë figurat. 
Në rubrikën “Luaj”  zbatohen udhëzimet e dhëna në libër për lojën. 
Sqarime shtesë: nëse guraleci qëndron në fushën që ka yllin, lojtari ka të drejtë të gjuajë zarin edhe një herë tjetër. Gjithsesi, kjo rregull mund të ndërrohet. Për shembull, nxënësi mund të mos bëjë asnjë veprim nëse guraleci i tij bie në këtë fushë. Po ashtu, mund të thotë formulën për njehsimin e syprinës se sipërfaqes së katrorit etj. 
Në rubrikën “Trego” nxënësit plotësojnë librin sipas kërkesës së dhënë. 



















[bookmark: _rje8hwl603a6]3.4 Mbulo Thyesat 
	Aspektet e përgjithshme të njësisë mësimore 
Fusha e kurrikulës: Matematika 
Lënda: Matematika me lojëra 4
Shkalla: 2
Tema: lojëra matematike me tokë 
Rezultati i të nxënit të temës: 
Paraqet thyesat duke përdorur materiale konkrete, fjalë dhe simbole të thjeshta thyesore dhe shpjegon kuptimin e emëruesit dhe numëruesit.

	Rezultatet e të nxënit për kompetenca kryesore të shkallës: II.4, III.4
Rezultatet e fushës së kurrikulës: 3.2, 3.6
Rezultatet e të nxënit për orë mësimore:
Përcakton paraqitjen grafike të një thyese 
Kriteret e suksesit: 
përcaktohen me nxënësit në klasë. 
Mjetet e konkretizimit dhe materialet mësimore:
disa guralecë, një kapëse për letra, një gjilpërë me kokë.



Në rubrikën “Kujto” nxënësit shkruajnë thyesat sipas pjesës së ngjyrosur të rrethit. Për shembull, në figurën e parë janë të ngjyrosura 3/6 e rrethit. Rikujtohen konceptet e emëruesit dhe numëruesit. Rikujtohen thyesat që prezantojnë gjysmën, çerekun apo të plotën e një tërësie. 
Në rubrikën “Luaj” nxënësit lexojnë rregullat e lojës dhe zbatojnë ato për të realizuar lojën. Rregullën: “Nëse ndodhet një guralec i tij në atë figurë, e vendos të dytin në të njëjtën figurë. Nëse një guralec i anëtarit kundërshtar ndodhet në atë figurë, largohet ai guralec dhe vendoset guraleci i anëtarit të parë.” mund ta modifikoni në “nëse ndodhet një guralec në atë figurë, vendoset i dyti në të njëjtën figurë, nëse një nxënës vendos guralecin në një figurë gabimisht, atëherë lojtari kundërshtarë e bllokon atë figurë deri në fund të raundit”.  Numri i gjuajtjeve për një raund mund të ndryshohet në më shumë gjuajtje, deri në 24 gjuajtje.  
Në rubrikën “Trego” nxënësi përgjigjet sipas kërkesës në libër.







[bookmark: _h2qovfwdic77]3.5 Matim për të mbrojtur tokën
	Aspektet e përgjithshme të njësisë mësimore 
Fusha e kurrikulës: Matematika 
Lënda: Matematika me lojëra 4  
Shkalla: 2
Tema: Lojëra matematike me tokë 
Rezultati i të nxënit të temës: 
Përshkruan dhe arsyeton lidhjen midis njësive të ndryshme për matjen e gjatësisë (nënfishat dhe shumëfishat e metrit).

	Rezultatet e të nxënit për kompetenca kryesore të shkallës : II.1, 3
Rezultatet e fushës së kurrikulës: 6.3
Rezultatet e të nxënit për orë mësimore:
Mat gjatësitë e dhëna.
Zbulon fjalinë e fshehur.
Diskuton mbi rëndësinë e ruajtjes së ambientit.
Kriteret e suksesit: 
përcaktohen me nxënësit në klasë 
Mjetet e konkretizimit dhe materialet mësimore:
Vizorja.



Në rubrikën “Kujto” nxënësit matin dhe shënojnë gjatësitë e vijave të dhëna. 
Në rubrikën “Luaj” nxënësit matin vijat që ndodhet në shirita. Ata i rendisin vijat nga më e madhja deri te më e vogla. Shënojnë madhësitë e tyre duke përdorur nënfishat e metrit, centimetrin dhe milimetrin. Pasi të përcaktojnë gjatësitë e vijave ata për secilën fletëz shkruajnë shkronjat që ndodhen dhe në fund zbulojnë mesazhin e plotë.  Më tutje në “Trego” ata vizatojnë vijat duke filluar nga më e shkurta deri të me e gjata. Në fund, shënojnë tekstin e shiritave përkatës në renditjen e re. Kështu ata zbulojnë mesazhin që fshihet në fletushka. 













[bookmark: _4hjj4yc0i0ph]3.9 Trupat
	Aspektet e përgjithshme të njësisë mësimore 
Fusha e kurrikulës: Matematika 
Lënda: Matematikë 
Shkalla: 2
Tema: Numri
Rezultati i të nxënit të temës: 
Emërton trupat gjeometrikë (kubi, kuboidi, sfera, cilindri, koni, piramida).

	Rezultatet e të nxënit për kompetenca kryesore të shkallës: III.4
Rezultatet e fushës së kurrikulës: 3.2, 
Rezultatet e të nxënit për orë mësimore:
Përcakton trupat gjeometrikë sipas formës.
Emërton trupat gjeometrikë.
Kriteret e suksesit: 
përcaktohen me nxënësit në klasë. 
Mjetet e konkretizimit dhe materialet mësimore:
6 gota plastike, top pingpongu, fletëzat në fund të librit.



Në rubrikën “Kujto” nxënësit kujtojnë emërimet e trupave gjeometrik të dhënë. 
Ata shënojnë: kubi, kuboidi, koni, piramida, cilindri e prizmi. 
Në rubrikën “Luaj”, nxënësit presin me gërshërë fletëzat me trupa gjeometrik të dhënë në libër. Të gjitha fletëzat grumbullohen në një vend dhe në fund të lojës secili nxënës merr fletëzat përsëri për t’i ruajtur në dosjen e vet. Nxënësit luajnë sipas rregullave të dhëna. Kështu, fillimisht nxënësi përcakton trupin gjeometrik nga fletëza që e tërheq, duke treguar emërtimin e tij. Nëse është i saktë provon të gjuaj topin në gota.  
Në rubrikën “Trego” nxënësit vizatojnë sipas kërkesës së shprehur në libër. 
















4. Lojëra matematike me ajër
[bookmark: _h8h66dg3k9i7]4.1 Bota e rrumbullakët
	Aspektet e përgjithshme të njësisë mësimore 
Fusha e kurrikulës: Matematika 
Lënda: Matematika me lojëra 4  
Shkalla: 2
Tema: Lojëra matematike me tokë
Rezultati i të nxënit të temës: 
Krahason numrat katër shifrorë dhe gjen paraardhësin/pasardhësin e këtyre numrave dhe rrumbullakos numra të plotë në 10, 100 dhe 1000 më të afërt.

	Rezultatet e të nxënit për kompetenca kryesore të shkallës : II.4, III.4 
Rezultatet e fushës së kurrikulës: 5.1, 6.2
Rezultatet e të nxënit për orë mësimore:
Rrumbullakon numrat në 10, 100, apo 1000 më të afërt.
Krahason numrat pese shifrorë.
Kriteret e suksesit: 
përcaktohen me nxënësit në klasë. 
Mjetet e konkretizimit dhe materialet mësimore:
kapëse e letrës, gjilpërë me kokë, laps, fletëzat në fund të librit.



[image: ]
Në rubrikën “Kujto” nxënësit kujtojnë vend-vlerat e shifrave. 
Në rubrikën “Luaj” nxënësit presin me gërshërë fletëzat në fund të librit dhe lexohen rregullat e lojës. 
Nxënësi formon një numër pese shifrorë që fitohet nga fletëzat me tërheqje. Më pas këtë numër e shënon në tabelën e dhënë në libër. Kapësen e letrës e rrotullon dhe varësisht në cilën rubrikë ndalet kapësja, në atë shifër duhet rrumbullakuar. Numri i rrumbullakuar shkruhet në tabelë. Fiton numri më i madh. 
Nxënësit luajnë duke plotësuar tabelën e dhënë në një libër, më pas kalojnë në librin e lojtarit tjetër.
Në rubrikën “Trego” ata gjejnë numrin më të madh që ka qëlluar gjatë lojës. 




[bookmark: _24kuzjf2mzzh][bookmark: _52hc1jbt5stf]4.2 Sa gjatë mund të udhëtosh
	Aspektet e përgjithshme të njësisë mësimore 
Fusha e kurrikulës: Matematika 
Lënda: Matematika me lojëra 4  
Shkalla: 2
Tema: Lojëra matematike me tokë 
Rezultati i të nxënit të temës: 
Komunikon mendime matematike me gojë, vizuale dhe me shkrim, duke përdorur gjuhën e përditshme, një fjalor bazik matematik.

	Rezultatet e të nxënit për kompetenca kryesore të shkallës: V.2
Rezultatet e fushës së kurrikulës: 1.1, 3.3
Rezultatet e të nxënit për orë mësimore:
Përcakton distancat me km, përmes teknologjisë. 
Kryen veprime aritmetikore me mendje. 
Kriteret e suksesit: 
përcaktohen me nxënësit në klasë. 
Mjetet e konkretizimit dhe materialet mësimore:
Libri.



Për rubrikën “Kujto”, mund të përdoret teknologjia dhe interneti për të gjetur distacën ndemjet dy vendeve të ndryshme. Për këtë, mund të shënoni në google, për shembull “Distance between Prishtina and Tirana”, ose të përdorni faqen e internetit www.distance.to  për të gjetur distancën në mes dy lokacioneve, të shprehur në km. 
Në rubrikën “Luaj”, punohet sipas udhëzimeve në libër. Jepen numra sipas nivelit të nxënësve. Duke filluar nga ata dy shifrorë deri në pesë shifrorë, duke e rritur vështirësinë. Supozohet që mbledhja të bëhet përmendësh, në rast nevoje mund të shënohet. Loja mund të zhvillohet edhe me kryerjen e veprimeve të tjera, si zbritja, shumëzimi, pjesëtimi apo zgjidhja e ekuacioneve një hapëshe. 
Në rubrikën “Trego” nxënësit shënojnë disa mbledhorë, më pas ndërrojnë librat mes vete dhe mbledhin numrat e dhënë në këtë rubrikë. 














[bookmark: _hgtr20vpeiby]4.3 Rrugët e shumëzimit 
	

(ketu të paraqitet faqja nga libri baze që I takon kësaj njësie mesimore)

	Aspektet e përgjithshme të njësisë mësimore 
Fusha e kurrikules: Matematika Lënda: Matematika më lojëra 4 Shkalla: 2
Tema: lojëra matematike me tokë
Rezultati i të nxënit të temës: 
Zgjidh probleme matematike bazuar në modelet e paraqitura


	
	Rezultatet e të nxënit për kompetenca kryesore të shkallës : V.7, 8
Rezultatet e fushës së kurrikulës: 5.1
Rezultatet e të nxënit për orë mësimore:
Lexon dhe interpreton tekstin e lojës 
Zbaton rregulat e dhëna në lojë 
Kryen shumëzimet e numrave natyrorë
Kriteret e suksesit : 
përcaktohen me nxënësit në klasë 

Mjetet e konkretizimit dhe materialet mësimore:
Pesë lapsa me ngjyra të ndryshme 




[image: ]Në rubrikën “Kujto” nxënësit modelon problemin e dhënë me fjalë, duke rikujtuar termin faktorë i prodhimit dhe prodhimin e dy numrave. Në këtë rast ai shënon 8x7=56
Në rubrikën “Luaj” nxënësi për secilin barazim përdorë një ngjyrë. Treshet e numrave të kërkuara në tabelën e parë janë dhënë si shmbull në foto më sipër. 
Opsionale: loja mund të luhet në grupe me nga pesë nxënës dhe secili të gjejë nga një rrugë në një tabelë. 






[bookmark: _vmlgj1i9lccz]5. Lojëra matematika për shpikësit e rinj
[bookmark: _uy0pe6zbpvvh]5.1 Dominotë me thyesa 
	Aspektet e përgjithshme të njësisë mësimore 
Fusha e kurrikulës: Matematika 
Lënda: Matematika me lojëra 4 
Shkalla: 2
Tema: Lojëra matematike për shpikësit e rinj
Rezultati i të nxënit të temës: 
Thyesat e paraqitura në mënyrë vizuale i paraqet me simbole dhe anasjelltas.

	Rezultatet e të nxënit për kompetenca kryesore të shkallës: II.3
Rezultatet e fushës së kurrikulës: 1.3, 2.2
Rezultatet e të nxënit për orë mësimore:
Lidh dominon me paraqitje vizuale dhe atë me paraqitje simbolike të thyesës. 
Kriteret e suksesit: 
përcaktohen me nxënësit në klasë.
Mjetet e konkretizimit dhe materialet mësimore:
fleta të bardha, markerë, gërshërë, vizore, ngjyra.



Nxënësit fillimisht vizatojnë dominotë e dhëna në libër. Për të vizatuar dominotë, ata kryejnë matje, përdorin vizoret dhe mjetet e tjera të cekura të materialet e nevojshme. Pasi të përfundojnë me vizatimin edominove, presin me gërshërë fletëzat me domino. Për të luajtur ndjekin udhëzimet e lojës. 
OPSIONALE: Rregullat e lojës mund të ndryshojnë nëse nxënësve ju ndahet një numër i caktuar i dominove. Shoku/shoqja kundërshtar/e nuk mund të sheh dominotë që mban tjetri në duar dhe secili duhet të përdorë ato domino që ka për të luajtur. Në momentin që nxënësi nuk ka një thyes që i nevojitet ai kalon radhën te tjetri/a duke thënë “kalim”. Fiton nxënësi që mbetet i pari pa asnjë domino në dorë.
Më tutje, në rubrikën “Trego” nxënësit mundohen të shpikin lojëra matematike me domino. Idetë e lojërave të ndryshme prezantohen para klasës.












[bookmark: _8a4k074fp1ow][bookmark: _zfz8j1pwp3v5]5.2 Qyteti im
	Aspektet e përgjithshme të njësisë mësimore 
Fusha e kurrikules: Matematika Lënda: Matematika me lojëra Shkalla: 2
Tema: lojëra matematike për shpikësit e rinj 
Rezultati i të nxënit të temës: 
Identifikon objekte nga jeta e përditshme që asocojnë me figurat gjeometrike ( për shembull, dritarja- drejtkëndëshi, ora e murit-rrethi etj);
Numëron objekte të ndryshme nga jeta e përditshme që asocojnë me trupat gjeometrikë.

	Rezultatet e të nxënit për kompetenca kryesore të shkallës: II.5, III.1, III.8  
Rezultatet e fushës së kurrikulës: 1.2, 1.4, 1.5, 3.1, 3.6
Rezultatet e të nxënit për orë mësimore:
Planifikon arkitekturën e një qyteti.
Kryen matje të materialeve të ndryshme për t’i prerë duke ndërtuar me to objekte si në natyrë (dyer dritarë, ndërtesa).
Kriteret e suksesit: 
përcaktohen me nxënësit në klasë. 
Mjetet e konkretizimit dhe materialet mësimore:
lloje të ndryshme të letrave (karton, letër e trashë, letër e hollë), markerë, ngjyra, ngjitës, gërshërë, vizore, kompas, këndmatës, shenja trafiku, shkopinj dhe materiale të tjera riciklimi.



Në pjesën e parë të orës nxënësit ndërtojnë planin e qytetit të tyre. Kontrollojnë mjetet që kanë në dispozicion dhe vijnë në përfundim nëse qyteti i skicuar mund të realizohet me mjetet e tyre.  
Nxënësit përmes matjeve, prerjeve dhe ngjitjeve realizojnë planin e tyre. Bashkëpunojnë në grupe dhe ndihmojnë edhe grupet tjera në rast nevoje. Udhëzohen nxënësit që ndërtesat të ndërtohen në formën e kuboideve apo cilindrave, rrugët në formë të drejtkëndësheve. 
Në rubrikën e fundit “Shpik” nxënësit vizatojnë objektin e tyre që nuk ndodhet në qytet. 














[bookmark: _uq7o4rvwa7wr][bookmark: _ede5l8iynr1]5.3 Monedha botërore 
	Aspektet e përgjithshme të njësisë mësimore 
Fusha e kurrikulës: Matematika 
Lënda: Matematika me lojëra 4 
Shkalla: 2
Tema: Lojëra matematike për shpikësit e rinj
Rezultati i të nxënit të temës: 
Mbledh, zbret, shumëzon dhe pjesëton paratë.
Tregon shkathtësitë e duhura të përdorimit të parave në jetën e përditshme.

	Rezultatet e të nxënit për kompetenca kryesore të shkallës: III.1
Rezultatet e fushës së kurrikulës: 3.5
Rezultatet e të nxënit për orë mësimore:
Formon paranë e vet dhe përcakton vlerën e saj përmes eurove.
Krahason vlerën e parave me ato të shokut duke i konvertuar në euro. 
Kriteret e suksesit: 
përcaktohen me nxënësit në klasë. 
Mjetet e konkretizimit dhe materialet mësimore:
Lloje të ndryshme të letrave (karton, letër e trashë, letër e hollë), markerë, ngjyra, gërshërë, vizore, kompas, materiale të tjera riciklimi.



Nxënësit fillimisht skicojnë monedhën, duke caktuar dimensionet, formën dhe ngjyrat. Pasi ta skicojnë atë, përcaktojnë emrin dhe vlerën e saj. p.sh “monedha ime quhet MATEMATIKA dhe një MATEMATIKË është sa 3 euro.” 
Më tutje ata lëvizin në klasë dhe krahasojnë sa monedha nevojiten për të blerë monedhën e shokut / shoqes.
Në fund ata u përgjigjen pyetjeve të dhëna në libër.














[bookmark: _ax1dajq6buj4]5.4 Tabela për shumëzim 
	Aspektet e përgjithshme të njësisë mësimore 
Fusha e kurrikules: Matematika 
Lënda: Matematika me lojëra 4 
Shkalla: 2
Tema: Lojëra matematike për shpikësit e rinj
Rezultati i të nxënit të temës: 
Argumenton lidhjen ndërmjet mbledhjes, zbritjes, shumëzimit dhe pjesëtimit të numrave deri në 10000.

	Rezultatet e të nxënit për kompetenca kryesore të shkallës: II.5, III.1
Rezultatet e fushës së kurrikulës: 2.1, 2.2
Rezultatet e të nxënit për orë mësimore:
Ndërton tabelën e shumëzimit. 
Kryen shumëzimin duke e paraqitur drejtkëndëshin përmes llastikut, duke formuar drejtkëndësh me gjatësi x dhe gjerësi y. 
Kriteret e suksesit: 
përcaktohen me nxënësit në klasë. 
Mjetet e konkretizimit dhe materialet mësimore:
Letër e trashë apo karton, gjilpëra me kokë, markerë, gërshërë, kompas, vizore.



Nxënësit provojnë të ndërtojnë tabelën për ta përdorur në shumëzimin e numrave natyrorë.  
Për të kryer shumëzimin në tabelë duke përdorur llastikun, vendoset llastiku në formën e drejtkëndëshit me gjatësi x dhe gjerësi y sa janë edhe dy numrat që do të shumëzohen. Kështu formohet një drejtkëndësh me syprinë sa është prodhimi i numrave x dhe y. 
Në rast se mund të përdorni teknologjinë në klasë, kërkoni në internet ‘Geoboard by the math learning center’ dhe do te ju shfaqet ‘geoboard online’ të cilin mund ta shfrytëzoni më nxënësit gjatë kësaj ore mësimore. ‘Geoboardin online’ e gjeni në vegzën: apps.mathlearningcenter.org/geoboard/

